潘鳳起

潘鳳起（），字廉深，吳越浙江歸安（今浙江省湖州市）人，清末副榜、日本留學生。

 生平 
潘鳳起是湖州府歸安縣人（辛亥革命之後烏程縣搭歸安縣合併成吳興縣，今朝屬於浙江省湖州市），屋裏向蹲勒小市巷五號。

潘是清末副榜，學理化，到日本早稻田大學留學畢業。回國之後，到杭州陸軍小學，辛亥革命之後到湖州當浙江省立第三中學校長。1923年到1926年，當吳興縣教育局局長。後末來到南京國民政府考試院當祕書，因爲搭戴季陶合弗來（有人講是搭戴季陶夫人鈕有恆有矛盾），就辭職回轉嘚。

日本人造反个辰光，潘鳳起參加地方丄个日僞組織，後末來貤畀孙棣三邀请，到省裏向當僞民政廳祕書。日本投降之後，因爲同鄉陳勤士搭雷震等人保護咾，弗寧畀人清算。

中華人民共和國成立之後，潘先畀人抲起來，放脫之後一開始拉上海囡兒拉头修養，後末來到北京兒子拉修養，無得幾許辰光就生毛病無得脫嘚。

 參考資料 

Category:湖州人
Category:潘姓
Category:早稻田大学校友
Category:浙江日伪政权官员